ΔΡΑΣΗ ΓΕΛ ΑΜΠΕΛΩΝΑ ΓΙΑ ΤΗ ΔΙΑΤΡΟΦΗ

Το Λύκειο Αμπελώνα στο πλαίσιο προγραμμάτων που υλοποιούνται κατά το τρέχον σχολικό έτος, οργάνωσε και υλοποίησε δράση ευαισθητοποίησης για την υγιεινή διατροφή την Τετάρτη 29 Ιανουαρίου 2025.

Καλεσμένη του σχολείου ήταν η κ. Χόβα Ειρήνη, εκπρόσωπος του Μ.Κ.Ο. «Μπορούμε», η οποία υλοποίησε  εργαστήριο ευαισθητοποίησης στο πλαίσιο του Προγράμματος «Το Ταξίδι της Τροφής» στους μαθητές και μαθήτριες  της Α΄ τάξης του σχολείου.

Σκοπός της δράσης ήταν η ευαισθητοποίηση των μαθητών/τριών για  τη μείωση της σπατάλης των τροφίμων και την προώθηση της υγιεινής και βιώσιμης διατροφής, στο πλαίσιο του «Εθνικού Προγράμματος Άσκησης και Υγιεινής Διατροφής – Αντιμετώπιση της παιδικής παχυσαρκίας που υλοποιείται και χρηματοδοτείται από το Υπουργείο Υγείας, μέσω του Ταμείου Ανάκαμψης και Ανθεκτικότητας σε συνεργασία της UNICEF και του «ΜΠΟΡΟΥΜΕ».

Οι μαθητές/τριες έδειξαν ιδιαίτερο ενδιαφέρον κατά τη διάρκεια της δράσης, διατύπωσαν πολλά ερωτήματα, ενώ ακολούθησε και διάλογος με την εισηγήτρια.

Ο διευθυντής και οι υπεύθυνοι εκπαιδευτικοί ευχαριστούν την κ. Χόβα Ειρήνη για την ανταπόκρισή της και τη συμμετοχή της στην υλοποίηση της δράσης.